જો કે, એન્ટીગ્વાના સિટીઝનશીપ બાય ઈન્વેસ્ટમેન્ટ યુનિટની વેબસાઈટ પ્રમાણે, જે વ્યક્તિ સામે ક્રિમિનલ કેસ ચાલતો હોય તે સિટીઝનશીપની એપ્લિકેશન માટે અયોગ્ય છે. સસ્તો ઓપ્શન શોધતા લોકો ડોમેનિકા જવાનું પસંદ કરે છે. જ્યાં તેમને પાછો ન ખેંચી શકાય તેવો પાસપોર્ટ અને નાગરિકતા મળે છે. આ માટે તેમણે જાતે દેશમાં જવાની કે ત્યાં રહેવાની કોઈ જરૂર નથી. માત્ર 1 લાખ ડોલરમાં નાગરિકતા ખરીદી શકે છે. આવા લોકો 1 લાખ ડોલર (68 લાખ રૂપિયા)નું દાન ત્યાંના સરકારી ફંડમાં જમા કરાવીને અથવા તો 2 લાખ ડોલર (1.3 કરોડ રૂપિયા)નું રિયલ એસ્ટેટમાં ઈન્વેસ્ટમેન્ટ કરીને નાગરિકતા મેળવી શકે છે.